
Яр Чаллы шәһәренең 100 нче “Алтын каурыйлы кош” балаларның танып белү, сөйләм үсешен өстенлекле гамәлгә ашыручы гомумүстерелешле балалар бакчасы
муниципаль автономияле мәктәпкәчә белем бирү учереждениесе балаларны  ана  теленә өйрәтү тәрбиячеләре

Максат: Балаларга  татар халкының бөек, алдан күрүче шагыйре-Габдулла Тукай турында мәгълүмат бирү, белгәннәрне ныгыту.
Бурычлар: 	
тәрбияви: дус, бердәм булу һәм матур итеп бер-берсе белән аралашуны тәрбияләү.
үстерелешле: балаларның Тукай турында белгәннәрен ныгыту, яңалык алымнары аша кызыксынуны үстерү.
[bookmark: _GoBack]мәгълүмати: татар халкының бөек шагыйре, аның туган көне турында, әкиятләре турында фикер алышу, яңа белемнәр үзләштерү
       Кичә барышы:
Алып баручы: Исәнмесез, хәерле көн балалар, килгән кунаклар.Нинди матур көн бүген!
Бар күңеллелек бөтен дөньяда бар бер ямь бүген
Нәрсәдәндер бу? Мин беләм,бәйрәм бүген,бәйрәм бүген.
Бәйрәм,бәйрәм...Балалар, бүген нинди бәйрәм көн соң әле? Әйе, Бөек шәхесебез, безнең шигърияткә үлемсез әкиятләре, матур-матур әсәләре белән үлемсез эз калдырган -Габдулла Тукайның туган көне.Ә сез беләсезме кем ул Тукай абый? Бүген безнең матур кичәбезгә кечкенә Тукай үзе кунак булып килде. Ягез, балалар, басып, көчле алкышлар белән каршы алыйк әле, татар халкының-туктаусыз йөрәк тибешен  тагы да ешрак җилкенергә мәҗбүр итүче шәхесебезне.  
(Залга кечкенә Тукай образында бер бала керә. Ул нәкъ шул чордагы Тукайны гәүдәләндерә. Кечкенә Тукайның тормыш юлын бүгенге көнгә бәйләп сурәтләп бирә)
Кечкенә Тукай:
Моңлы бала - үлмәс бөеклек.
Мин, кечкенә Тукай Кушлавыч авылында Мөхәммәтгариф һәм Мәмдүдә гаиләсендә 1886 нчы елның 26 апрелендә җиһанга аваз салганмын. Туганда ук тәнемдә һәр күзәнәк шигъри–моңны  үзендә сеңдергәнгәме, күңелем дә шул хәлатне  кабул иткән, ахрысы?...
Алып баручы: Әйе, язмыш ул бик катлаулы төшенчә. 2 ме 3 яшеннән Шәрифә исемле карчыкка, әти-әнисе кечкенә Тукайны вакытлыча асрамага биреп калдырганнар. Кечкенә булганага күрә исемдә түгел, ләкин мине шулвакытта күргән күрше карчыклар сөйлиләр иде... шулар хикәясеннән бер җөмлә:
Кышкы көнннәр, зәмһәрир суыктыр,
Яланаяк, күлмәкчән тышта  торам.
Керергә дип, ишек келәсенә үрелалмыйча
Ача-ача, ачалмыйча хәлдән чыгам.
Шул салкыннан аякларым бозга ябыша,
Ләкин теге карчык әйтә икән:
Кадалмас, әле килмешәк, дип,
Кайчан тели шунда кертә икән.  (Миргалимова Р.)
Эх, син язмышым!  Матур да син, ямьсез дә. Кечкенәдән шул матурлыкны, ямьсезлекне һәрбер тамчысын  татып, чыныгу алып үскәнгәме эчемдәге моңнарым ташып чыккандыр. Бөек Кырлай авылы минем, дөньяга күзем ачылган урын дип атыйм. Кырлай ягында мин, нәни Апуш, тәмам йөрәгемдә төрле яклап моңлы, фәлсәфи, үткен сиземләү сәләтен уяттым. Рәхмәт сиңа язмышым, минем авыр һәм матур нәни генә тормыш юлым. 

 Рәхмәт сиңа, кешелек дөньясы.
Үлмәс бөеклеккә  күмелдем.
Мин яшимен икән - сезнең белән,
Сизә,  фәрештәләр аша күңелем.
Алып баручы: Балалар, менә нинди ул безнең Тукай абыебыз! Ягез әле кунак булып килгән, үлемсез Тукайны, Шүрәлене, Су анасын бүген үзебезнең арага алып керик тә; «Менә ничек сезне зурлыйбыз, сез безнең белән»,- дип шатландырыйк үзләрен.

1 нче бала:  
 Тукай яши күңелләрдә,
Без-Тукай оныклары.
Дистә еллар узсалар да
Халкым аны онытмады!.
2 нче бала:  	
Язлар килгән саен һәр ел
Чәчәк атасың, Тукай.
Синең шигырьләрең аша 
Яшәрә, бөтен тугай.

Алып баручы: Кечкенә нәни дусларыбыз, безнең әле Тукай абыебыз әкиятләр дә язган икән ягез әле әкиятләрен искә төшерик.
(Интерактив тактада Тукай әкиятләрееннән өзекләр карап китү:”Кәҗә белән сары “Су анасы”,”Шүрәле”,”Гали белән кәҗә”һ.б)
Алып баручы: Балалар, безгә бүген менә шушы без караган әкиятләрдән кунаклар килергә тиеш иде. Күренмиләр микән? Кунаклар килүгә без берәр матур җыр җырлап алыйк әле.
(2 кыз “Бала белән күбәләк” җырын җырлыйлар)


Алып баручы:   Бик матур җыр. Җәйге аланнарга , болыннарга алып барды бу моң безне.  Габдулла Тукай ничә төрле һөнәр иясе икәнен белдекме инде: шагыйрь, әкиятче, җырлар язучы, мәсәлләр,  тагын бик күп аның хезмәтләре. Ә хәзер без Әмирхан  башкаруында  Г.Тукайның «Кызыклы шәкерт» шигыреннән бер өзек тыңларбыз.
(Бала белән, маэмай үзара шигъри формада яттан шигырь сөйлиләр):
“ Кызыклы шәкерт”Г. Тукай.
Залда кошлар тавышы яңгырый. Шулвакыт әкрен генә Шүрәле керә. Кулына утын агачы тоткан, шунда ук бер кул бармагын кыстырган.)
Шүрәле: Исәнмесез, кешеләр. Бу нинди урман? Шундый күп балалар. Сез нишлисез минем урманымда? Берәр бик зур бәйрәмме, җыелышмы, әллә булмаса шүрәлеләр туемы әллә?!
Алып баручы һәм балалар: Балалар, ягез әле Шүрәле дустыбызга әйтик, нинди бәйрәм икән бүген.Тукай абыйның туган көне.Менә син дә безнең белән бергәләп бәйрәм итсәң бик күңелле булыр иде, Шүрәле дус. Син бит иң яраткан кунагыбыз бүген.Уйнарбыз, җырларбыз, хәтта Габдулла Тукай абый үзе дә биредә. Әнә күр инде, Сине бу дөньяга тудыручыны.
Шүрәле: Мин уйнар да идем сезнең белән, ләкин минем дустым Су анасын табасым бар. Ул да бик теләгән иде Габдулла Тукайның туган көненә килергә.
(Залда Җ.Тәрҗеманов сүз.Ф.Җәләлетдинова көенә “Йомшак су” җыры яңгырый.Әкрен генә Су анасы керә,кулында алтын тарак)
Су анасы: Бу нинди матур бакча, Шүрәле дустым да монда икән.? Исәннәрмесез, хәлләрегез ничек? Балалар, сез дә әллә Тукай абыйны яшәртү бәйрәменә, алдан күрүченең олуг юбелей кичәсенә җыелдыгызмы? Шулай-шул инде; тирә-як күлләр, урманнар, болыннар, җәнлекләр, бар табигать бәйрәм итә һәр яз саен. Бик яхшы минем сезнең белән күптәннән очрашасым, бергәләп уйныйсым килә иде. Менә бит ә! Ничек туры килеп тора безгә Шүрәлекәй.?
Алып баручы һәм балалар:  Дусларым, без бит бу бәйрәмгә җылы яктан кайткан кошларны да көтеп алдык. Менә күрегез әле, безнең Тукаебыз яз саен яшәрә, үсә, тагын да югары күтәрелә. Ягез, Тукайның кошлары ни дияр икән?. 
Бала:  «Кошларга» Г. Тукай шигыреннән өзек сөйли . 
Алып баручы: Менә нинди безнең балалар, бик матур итеп җырлыйлар да, шигырь дә  сөйлиләр. Хәзер сез күрсәтегез  инде үзегезнең һөнәрләрне, әкиятче дусларым, балаларның ял итеп аласылары килә Бик күңелле бер уен уйнап алыйк әле бергәләп.
Шүләре : Без күптәннән көтәбез инде. Уйнарга, кети-кети итәргә бик оста без.Кечкенә дускайларым, хәзер матур яз җитте. Урамда кояш, тамчылар тама. Беренче чәчәкләр чыга. Хәзер без сезннең белән шул чәчәкле аланга барабыз.
Су анасы: Мин сезгә булышырмын. Бергәләп уйнап, ял итеп алыйк әле.Чәчәкләр дә Тукай абый туган көненә баш калкыталар. Менә галәмәт! 
( Балалар түгәрәккә басалар.”Чәчәкле алан” уены. Залда татарча бию көе яңгырый. 2-3 тапкыр түгәрәк әйләнә балалар бии. Татарча кызлар малайлар исеме атала, шул балалар уртада була))
Шүрәле һәм Су анасы: Булдырдыгыз, балалар. Сез бик җитезләр икәнсез.Ә менә безгә үзебезнең урманыбызга, елгаларыбызга кайтырга кирәк. Ләкин безнең белән Былтыр дигән бик батыр малай килгән иде. Без бит аны сезнең белән таныштырырга онытып торабыз.Тукай абый юкса үпкәләр безгә. Ягез әле, чакырыйк  Былтырыбызны.Ул бик матур итеп җырлый. Сез дә аңа кушылыгыз. Бөтенебез бергәләп «Туган тел» җырын башкарыйк.Ә без бик шатланып юлга кузгалырбыз. Киләсе яз айларына кадәр, кечкенә дускайларыбыз!
Балалар: Сау булыгыз кунаклар. Тагын көтеп калабыз. Хәерле юллар .
Алып баручы: Балалар, бер дә күңелсезләнмәгез безнең белән кечкен Тукай биредә. Без Тукай абыйны кояш нурлары белән күмәбез, җылылык, ярату белән төрәбез. Ягез әле «Кояш нурларын җый» уенын бергәләп уйныйбыз. Габдулла Тукай менә нушдый яз кояшы кебек матур, җылы, үлемсез булып безнең күңелләрдә яшәсен. Безнең белән син Тукай, күрәсеңме күпме оныкларың бар, бүген дә син безгә бик кирәк. Без сине  яратабыз. Шигырьләрең, уеннарың белән син безнең арада.
(Залда Г. Латыйп сүз. И.Шәмсетдин көенә “Кояш нурлары” җыры яңгырый.Балалар әкрен генә кояш нурларын җый” уенына җыелалар . Шул вакыт интерактив тактада яп- якты, сап-сары булып зур кояш рәсеме күренә ,ә кунак булып килгән Тукай әкрен генә шул кояшка таба юл ала.Бу вакытта балалар көчле музыка астында уйныйлар. “Кояш нурларын җый”уены ике төркемгә бүлеп уйнарга була.  Кояш нурларын җыеп бөтенесе бергә түгәрәккә берләшеп басалар һәр балада сары төстәге  кояш нуры була,шул нурлардан кояш сурәтен төзиләр).

Тулысынча  авторлар  эшкәртмәсе.
 

